Dragão stadionas

Dragão stadionas (port. Estádio do Dragão – „Drakono stadionas“) – futbolo stadionas Porte, Portugalijoje. Tai 50 033 sėdimų vietų stadionas, kuriame namų rungtynes žaidžia FC Porto, prieš tai rungtyniavęs Estádio das Antas stadione. UEFA įvertintas penkių žvaigždučių sertifikatu. Stadione yra koncertavę „Rolling Stones“, „Coldplay“ ir kiti atlikėjai. Istorija Stadionas pastatytas UEFA Euro 2004 m. čempionatui. Statybų darbai truko nuo 2001 m. pabaigos iki 2003 m. lapkričio. Suprojektuotas portugalų architekto Manuelio Salgado, statybų kaina – daugiau nei 97 mln. eurų, iš kurių 18 mln. subsidijuota vyriausybės. Kiekviena iš tribūnų pavadinta rėmėjo vardu: Super Bock (pietinė), tmn (rytinė), meo (vakarinė) ir Coca-Cola (šiaurinė tribūna). Svečių tribūna yra šiaurinės tribūnos kampe. Stadionas atidarytas 2003 m. lapkričio 16 d. Atidarymo dieną vyko futbolo rungtynės tarp FC Porto ir FC Barcelona, tą dieną katalonų komandoje debiutavo šešiolikmetis Lionelis Mesis. Šeimininkai rungtynes laimėjo 2–0, įvarčius pelnė Derlėjus ir Hugo Almeida. Stadione vyko 2004 m. Europos futbolo čempionatas, 2018–2019 m. UEFA tautų lygos finalas, taip pat 2020–2021 m. UEFA čempionų lygos finalas. Rungtynės Šaltiniai